Á þessu ári fagnar Toyota á Íslandi því að 55 ár eru síðan fyrsta Toyotan var flutt inn til landsins og jafnframt eru 50 ár frá stofnun fyrirtækisins . Margt hefur breyst frá því fyrsta Toyotan ók um göturnar í Reykjavík um miðjan 7. áratuginn . Japanskir bílar þóttu framandi og fáir spáðu þeim vinsældum . Páll Samúelsson , stofnandi fyrirtækisins og samstarfsfólk hans , hafði mikla trú á Toyota og þau settu strax í upphafi þá stefnu sem fylgt hefur verið síðan , að veita góða þjónustu og setja þarfir viðskiptavinarins í fyrsta sæti . Þetta reyndist rétt stefna því vinsældir bílanna frá Toyota jukust jafnt og þétt og varð Toyota mest seldi bíllinn á landinu árið 1990 . Þetta hefur endurtekið sig á hverju ári og nú hefur Toyota verið mest seldi bíllinn á Íslandi í 30 ár samfellt . Lexus vörumerkið bættist í hópinn árið 2000 og heldur því upp á 20 ára afmælið í ár . Alls eru um 53.000 Toyota - og Lexusbílar í umferð á Íslandi . Starfsemin hefur blómstrað og nú eru fjórir viðurkenndir söluaðilar Toyota í Kauptúni , Reykjanesbæ , á Akureyri og Selfossi . Viðurkenndir þjónustuaðilar eru tólf talsins . Auk þess að fagna því að 2019 var Toyota mest selda bílategundin er því einnig fagnað í Kauptúni að RAV 4 var mest seldi bíllinn á landinu á síðasta ári og var valinn bíll ársins í sínum flokki . RAV 4 kom fyrst fram á sjónarsviðið árið 1994 og með honum hófst nýtt skeið í hönnum bíla því RAV 4 er fyrsti jepplingurinn . Þessi útfærsla á fólksbílum verður sífellt vinsælli og hafa nánast allir bílaframleiðendur fetað í fótspor Toyota og boðið bíla í svipaðri útfærslu . Ár nýjunga hjá Toyota Von er á ýmsum nýjungum á þessu ári og má meðal annars nefna Lexus UX rafmagnsbíl , RAV 4 Plug-in og nýjan Proace sendibíl . Í byrjun nýs árs kynnti Toyota í samvinnu við TM Toyota og Lexus Tryggingar . Þetta er ný þjónusta hér á landi þar sem kaupendur nýrra og notaðra bíla hjá Toyota og Lexus geta gengið frá tryggingu bílsins á staðnum um leið og hann er keyptur . Fljótlega geta núverandi bíleigendur einnig skipt yfir í Toyota - og Lexustryggingar . Auk þess að vera hefðbundin ábyrgðar - og kaskótrygging fá þeir sem eru með Toyota og Lexustryggingar bílaleigubíl allan viðgerðartímann í kaskótjónum , tryggt er að viðurkenndir Toyota - og Lexusvarahlutir eru notaðir og bíllinn er þrifinn að viðgerð lokinni .